google/wiki40b huggingface dataset:
Vermonts flagg

Vermonts flagg er blått og har delstatens våpenskjold i midten. Flagget ble innført 1. juni 1923.
Vermonts våpen består av et skjold med en naturscene med fjell i bakgrunnen, skog og et graslandskap der det er et grantre med på den ene siden flere kornband og på den andre en ku. Et grantre med fjorten grener var opprinnelig også med i delstatsseglet og symboliserer strevet for at Vermont skulle bli USAs fjortende delstat. Skjoldets nedre halvdel er omgitt av grangrener. Under dette er det et rødt bånd der delstatens navn er skrevet sammen med mottoet «Freedom and Unity». På skjoldets overkant er det ikke noen heraldisk hjelm, men det står et hjelmtegn (engelsk: crest) som er et hjortehode på et tvunnet tøystykke, en såkalt vulst.

Likhet med andre delstaters flagg

I likhet med mange andre delstater, der flaggduken også er blå, har Vermonts flagg militære faner som forbilde. Også delstatene Pennsylvania, Connecticut, Sør-Carolina, New Hampshire, Virginia, New York, Kentucky, Indiana, Maine, Michigan, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.

Tidligere flagg

Vermonts første delstatsflagg ble innført 1. mai 1804. Det besto av USAs flagg slik det så ut på den tiden, med 17 røde og hvite striper og med 17 stjerner i kantonen, og delstatens navn i hvite bokstaver langs øvre kant. Antallet striper kan forklares med at det var ventet at flagget ville få striper både ikke bare for Vermont og Kentucky, som ble med i unionen i henholdsvis 1791 og 1792, men også Tennessee og Ohio, som ble opptatt i henholdsvis 1796 og 1803. Dette skjedde likevel ikke, da en bestemte seg for at USAs flagg skulle ha et fast antall striper, nærmere bestemt tretten, for de opprinnelige delstatene. Delstatsflagget ble likevel benyttet til 1837.
Vermont fikk 20 oktober 1837 nytt flagg. Dette var også basert på stars and stripes, men da med de nå fastsatte tretten stripene, og med en blå kanton der delstatens våpen var innsatt i en enkelt hvit stjerne. Flagget ble benyttet fram til 1923 da Vermonts nåværende flagg ble innført.
Parlamentærflagg

Et parlamentærflagg er et hvitt flagg som gir beskyttelse mot angrep i visse krigssituasjoner. Flagget er et internasjonalt anerkjent beskyttelsessymbol for våpenhvile og for anmodning om forhandlinger. Det brukes også for å gi tegn om overgivelse (kapitulasjon), siden det gjerne er den svakere militære part som anmoder om forhandlinger.
Et parlamentærflagg skal vise alle at en parlamentær – en person som under krig sendes over til fienden med fullmakt til å forhandle – er ubevæpnet og har til hensikt å forhandle om overgivelse. Personer som bærer det hvite flagget er ukrenkelige og skal ikke angripes, og kan heller ikke selv angripe. Den annen part kan nekte å ta imot parlamentæren og hindre ham i å skaffe seg opplysninger.
Flaggets bruk til overgivelse er beskyttet av Haag-konvensjonene av 1899 og 1907. Svikaktig bruk av flagget er forbudt av krigens regler og utgjør en krigsforbrytelse.
Austroleptidae

Utseende

Små til middelsstore (3-7,5 millimeter) fluer, brune til svarte, kroppen mer eller mindre tett kledt med sølvaktig bestøvning. Antennene består av 4-7 ledd, der det tredje (første flagellomer) er mye større enn de andre, ovalt eller kjegleformet.
Vingene er brune hos de søramerikanske artene, flekkete hos de australske.

Utbredelse

Slekten Austroleptis er utbredt på den sørlige halvkulen og forekommer i Sør-Amerika og Australia.
Sentimentalitet

Sentimentalitet (av latin sentire, «føle, oppleve, sanse») er overdreven følsomhet. Føleriet arter seg ofte ved at en fordyper seg i sine egne følelser og har en tendens til tristhet og svermerisk lengsel. En sentimental person er følelsesstyrt, lettrørt og gråtmild. Også sentimentale fortellinger og kunstverk er prega av lidenskapelig følelsesfullhet. De har ofte sørgelige motiver.

Sentimentalitet i kunst og kultur

Sentimentale filmer, bøker og sanger formidler mer eller mindre triste, patosfylte, svulstige eller søtladne historier og livsfjerne drømmerier der ukompliserte følelser er viktigere enn klar fornuft, refleksjon, vanskelige saksforhold og utvikling. 
I romantikken på 1800-tallet ble utilslørte emosjoner gjerne ansett som en positiv og høyverdig kvalitet, enten føleriet ble uttrykt gjennom personlig oppførsel eller gjennom musikk, diktning, billedkunst eller andre typer framstillinger. 
I dagens kunst og kultur blir et overdrevent og ensidig fokus på følelser ofte vurdert som noe overflatisk, banalt og uekte med liten kunstnerisk interesse, en kritikk som også forekom på 1800-tallet. Inderlig følelsesfullhet er imidlertid vanlig motiv og virkemiddel i triviallitteratur, slagertekster og kitsj, masseprodusert og uproblematisk «liksom-kunst» som appellerer til publikums innlevelse. Et typisk uttrykk for moderne sentimentalitet er countrysanger med enkle, vemodige tekster om sorg og savn. 
Skuespill og fortellinger som uttrykker voldsomme følelser og tar i bruk sterke virkemidler, kan kalles melodramaer, sentimentale, tåredryppende filmer kan kalles tåreperser.

Liknende begreper

Sensitivitet er den oppmerksomme følsomheten hos en person som legger vekt på detaljer og reagerer på nyanser, mens emosjonalitet brukes om en sterk og ofte ubalansert følsomhet. Sentimentalisme er en ånds- og kunstretning som er prega av sentimentalitet.
Muitte mu

Muitte mu (norsk: Husk meg) er en norsk programserie sendt på NRK1 hvor kjente norske artister lærer seg samisk joik .  I hver episode møtes en norsk artist og en erfaren og kjent samisk joiker. I løpet av tre dager skal artisten lære seg å joike, og også komponere en joik til en person som har betydd spesielt mye for artisten. Hver episode avsluttes med en konsert der artisten framfører personjoiken til sin utvalgte person. Første sesong ble avsluttet med et sammendrag av alle episodene og en felles konsert der alle seriens artister framfører sine joiker.
Seks episoder av Muitte mu ble sendt våren 2017. Serien er produsert av NRK Sápmi.

Episode 6

Artist: Tuva Syvertsen. Joiker: Frode Fjellheim.

Muitte mu-konserten

Avsluttende program, hvor alle sesongens artister framfører sine joiker.
Anita Krohn Traaseth

Karriere

Traaseth er oppvokst i Sandefjord, og flyttet senere til Oslo. Hun startet sin karriere som trainee i IBM i 1996. Hun har tidligere vært administrerende direktør i kommersialiseringsselskapet Simula Innovation og leder av gründerselskapet Intelligent Quality AS. Hun var strategidirektør i Det Norske Veritas Software fra 2002 til 2005. Hun ble ansatt som leder for den norske programvareavdelingen av Hewlett-Packard i 2009, og var administrerende direktør for Hewlett-Packard Norge fra 2012 til 2014. I august 2012 begynte hun å publisere en personlig blogg om ledelse med tittelen Tinteguri. 
I 2014 ble hun ansatt som administrerende direktør i Innovasjon Norge. 
I 2018 ønsket styreleder Per Otto Dyb å sette Traaseths stilling på dagsorden i styret. Næringsminister Torbjørn Røe Isaksen stanset styrebehandlingen. Etter at Per Otto Dyb fikk beskjed om at han ikke ville få fortsette som styreleder og deretter trakk seg, uttalte fungerende styreleder Jørand Ødegård Lunde at styret hadde full tillit til Traaseth. De tillitsvalgte i Innovasjon Norge ga sin støtte til Traaseth. Ledergruppen i Innovasjon Norge støttet også Traaseth. Avisen Dagens Næringsliv fant ingen kritikk mot Traaseth i styreprotokollene. Senere samme år leverte Traaseth det Aftenposten beskrev som «tidenes beste resultat» for Innovasjon Norge. 
22. november 2018 sa Traaseth opp stillingen i Innovasjon av Norge. Samme måned ble det kjent at Traaseth blir styremedlem i European Innovation Council (EIC). Den 2. juli 2019 ble det kunngjort at Traaseth skal lede regjeringens rådgivende utvalg for innovasjon og vekst i grøntsektoren. I august 2019 ble hun i tillegg ansatt i en seks måneders kvarttidsstilling som rådgiver for rektor Curt Rice ved Oslomet – storbyuniversitetet.

Forfatterskap

Den 3. mars 2014 publiserte hun som debutant på Cappelen Damm boken Godt nok for de svina: en leders refleksjoner om mot, sårbarhet og troverdighet, og boken kom rett inn som nummer 1 på bestselgerlisten i Norge i kategorien «generell litteratur». I august 2014 ble boken lansert på engelsk, på Amazon.com som e-bok. September 2019 kommer Traaseths første roman Kamel Uten Filter på forlaget Aschehoug.
Næringsansattes Yrkesorganisasjon

Næringsansattes Yrkesorganisasjon (NY) er en yrkesorganisasjon for offentlig ansatte som arbeider med planlegging, forvaltning og utvikling innenfor landbruk, næring og miljø, kommunal- og regional planlegging, teknisk sektor og Mattilsynet.
NY arbeider med å ivareta medlemmenes yrkes- og utdanningsmessige interesser, øke og bedre anseelse og yrkesfaglige standarder samt lønns- og arbeidsvilkår. 
NY er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i NY er Leif Kåre Solheim.
Senapati (distrikt)

Demografi

Ved folketellingen i 2011 var det 354 972 innbyggere i distriktet, mot 283 621 i 2001. Den urbane befolkningen utgjør 2,10 % av befolkningen.
Barn i alderen 0 til 6 år utgjorde 12,80 % i 2011 mot 23,46 % i 2001. Antallet jenter i den alderen per tusen gutter er 912 i 2011 mot 840 i 2001.
Vekkelsen av mahayana-troen

Vekkelsen av mahāyāna-troen (kinesisk: 大乘起信論, pinyin: Dàshéng qǐxìn lùn, Wade-Giles: Ta-sheng ch'i-hsin lun; koreansk: 대승기신론, hangul: Daeseung gisillon, McCune-Reischauer: Taesŭng kisillon, japansk: Daijō kishin ron, katakana: ダイジョウキシンロン, vietnamesisk: Đại thừa khởi tín luận; rekonstruerte sanskrit-titler er Mahāyāna-śraddhôtpāda og Mahāyānâdhimukty-utpāda) er en tekst som øst-asiatiske mahāyāna-buddhister tilskriver den nord-indiske buddhisten Aśvaghoşa, som levde i det første århundre e.Kr. Ingen originalversjoner er bevart på sanskrit.

Innhold

Denne avhandlingen prøver å forene to ulike soteriologiske retninger innenfor mahāyāna-buddhismen. Yogacara-skolens lære om at «alt er bevissthet» forenes med tathāgatagarbha idéene om at Buddha-naturen er iboende i hvert enkelt menneske. Disse to systemene forenes i en syntese basert på «det ene sinnet i to aspekter».
Teksten forklarer at den iboende bevisstheten i hver eneste person enten ytrer seg som uforgjengelig bevissthet (Tathāgata-gartha eller sinnet til tathatā), eller som det forgjengelige sinn som fødes og dør. Den sistnevnte er en uvirkelig tilstand som oppstår av menneskers manglende evne til å erkjenne sinnets virkelige natur. Hele mahāyāna-læren forklares derfor som en prosess hvor vi transformerer det forgjengelige sinn til Buddha-naturen. Dette skjer gjennom de fire former for tro (troen på tathatā, Buddha, dharma og saṃgha) og de fem pāramitās dana, śīla, ksanti, vrya og meditasjon.
Raigarh (distrikt i Maharashtra)

Demografi

Ved folketellingen i 2011 var det 2 635 394 innbyggere i distriktet, mot 2 207 929 i 2001. Den urbane befolkningen utgjør 36,91 % av befolkningen.
Barn i alderen 0 til 6 år utgjorde 11,02 % i 2011 mot 14,26 % i 2001. Antallet jenter i den alderen per tusen gutter er 924 i 2011 mot 939 i 2001.
Enzo Ferrari (bilmodell)

Enzo Ferrari (2002–04) var en superbil fra den italienske bilfabrikken Ferrari, oppkalt etter selskapets stifter, Enzo Ferrari (1898–1988).  Rundt 500 ble laget.
Den hadde teknologi fra Formel 1 som karosseri i karbonfiber, sekvensiell girkasse og keramiske bremseskiver, og var fabrikkens første med den nye 6-liters og 65-graders V12-motor på 660 hk.  
Som superbil etterfulgte den Ferrari F50 (1995–97). Enzo dannet grunnlag for Ferrari FXX fra 2005. Neste superbil i rekken ble LaFerrari i 2013.
Modellen ble først vist på bilutstillingen i Paris i 2002 og forhåndssolgt i 343 eksemplarer til lojale kunder av Ferrari. Senere bygget fabrikken etter eget sigende ytterligere 50 stykk. Den 8. november 2005 annonserte Ferrari at nok et eksemplar av Enzo skulle bygges, slik at det totale antallet ble 400. Denne bilen, med chassisnummer #ZFFCZ56B000141920, ble auksjonert bort av auksjonsfirmaet Sotheby's den 28. juni 2005, til inntekt for ofre etter tsunamien i Indiahavet 2004. Bilen ble solgt for 1 274 229 amerikanske dollar, nesten dobbelt så mye som listeprisen. Enzo Ferrari ble også solgt til Norge til en estimert pris på seks millioner kroner.
Senere opptellinger har anslått at 500 biler ble laget.
Rajshahi

Rajshahi er en by i Bangladesh. Den ligger langs elva Ganges (eller Padma), og har ca. 700 000 innbyggere. Byen ligger helt vest i landet, like ved grensa til India og Vest-Bengal.
Rajshahi het tidligere Rampur Boalia.
Oryctoderinus

Utseende

En nokså stor, avlang, blankt svart bille. Hannen har en liten, spiss knøl på hodet og en rund grop foran på det sterkt hvelvede pronotum, dessuten forstørrede forføtter som vanlig hos Oryctoderini.

Levevis

Lite ser ut til å være kjent om biologien til denne arten.

Utbredelse

Arten er den eneste representanten for Oryctoderini i Australia og finnes i det nordlige Queensland.
Ghulam Abbas (ungdomsarbeider)

Tidlig liv

I et intervju med Dagbladet fortalte Abbas at hans personlighet endret seg da hans venn ble myrdet av en rasist på Lindeberg senter i 1995. Før dette drapet hadde Abbas opplevd rasistisk mobbing i årevis, og Abbas bemerket at han og andre pakistanere måtte holde sammen for å unngå å få juling.

Furuset-episoden

I mars 2007 ble Abbas skutt utenfor sitt hjem på Granstangen på Furuset. Young Guns medlemmet Alex Ruiz Fuica, som selv ble skutt på Aker Brygge i 2006, ble dømt til 11 års fengsel for drapsforsøket på Abbas.

Dom for mafiavirksomhet

I februar 2009 ble Abbas og flere av hans brødre dømt til flere års fengsel for organisert kriminalitet. Både Ghulam Abbas og hans bror Zahid eide leiligheter og eiendommer i boligkomplekset Sports Park i Natal i Brasil, uten at det var registrert i den brasilianske sentralbanken pengeoverføringer i en slik størrelsesorden at eiendommene kunne kjøpes på lovlig vis. Retten besluttet at de to leilighetene i Brasil skulle inndras.

Ungdomsarbeider

Abbas ble løslatt i 2010, og arbeider i dag som ungdomsarbeider.
The Burning Sphere

The Burning Sphere er et musikkalbum med Amulet, utgitt i 2000.
Våland

Våland er en gammel gård, en skolekrets og et delområde i Eiganes og Våland bydel i Stavanger. 
Vålands areal er 2,23 km² og innbyggertallet i 2005 var 6152 personer.

Geografi

På folkemunne blir Våland regnet som en bydel med grenser til Eiganes (Madlaveien), Mosvannet (Motorveien), Kannik, Lagård (Lagårdskleivå over Lagårdsveien) og Åsen (Fridtjof Nansensvei).

Delområdet Våland

Våland er inndelt i 13 grunnkretser: 11030601 St Olav, 11030602 Eiganes 1, 11030603 Eiganes 2, 11030604 Mosvatnet nord, 11030606 Våland 2, 11030607 Vålandsskråningen, 11030608 Våland 3, 11030611 Våland 1, 11030612 Våland 7, 11030613 Våland 4, 11030614 Våland 6, 11030615 Vålandshaugen 1 og 11030616 Vålandshaugen 2.
Våland 4 og Vålandshaugen 2 tilhører Hillevåg bydel.
Agra (distrikt)

Demografi

Ved folketellingen i 2011 var det 4 380 793 innbyggere i distriktet, mot 3 620 436 i 2001. Den urbane befolkningen utgjør 45,87 % av befolkningen.
Barn i alderen 0 til 6 år utgjorde 14,59 % i 2011 mot 18,25 % i 2001. Antallet jenter i den alderen per tusen gutter er 866 i 2011.
Arorae

Arorae er en atoll i øygruppen Gilbertøyene, som tilhører Kiribati, nær ekvator. Atollen er 9,5 km² stor. Ved folketellingen i 2015 bodde det 1 011 innbyggere på Arorae.
Petronio Franceschini

Liv og virke

Petronio Franceschini var sønn av Giacomo Franceschini og Giulia Maffei. Broren, Marcantonio Franceschini, var en kjent maler.
Franceschini studerte først med Lorenzo Perti i hjembyen Bologna, deretter i Roma med Giuseppe Corsi da Celano.
Han vendte tilbake til Bologna og ble Accademia Filarmonicas første medlem. I 1673 ble han akademiets leder. Fra 1675 til 1680 var han cellist i kapellet ved San Petronio. Deretter oppholdt han seg i Venezia, der han hadde fått i oppdrag å skrive operaen Dioniso ovvero La virtù trionfante del vitio, men døde kort tid etter at første akt var ferdig. Operaen ble fullført av Gian Domenico Partenio. Franceschinis venner bekostet oppføringen av et av Giovanni Legrenzis rekviem i Santi Giovanni e Paolo 25. januar 1681.
Franceschini opparbeidet seg hurtig et stort ry på scenemusikkfeltet. Han skrev fire operaer, to oratorier, kirkemusikk, fire kantater og 2 canzonetter, flere triosonater og en sonate for to trompeter, strykere og orgel. Enkelte verk oppføres fremdeles, eksempelvis oratoriet La vittima generosa med libretto av B.G. Balbi, uroppført 6. mars 1679 i Bologna og en sonate for to fioliner og generalbass. 
I sin Sonata a 7 var Franceschini en av første som frigjør celloen fra rollen som continuo-instrument. Også i scenemusikken introduserte han innovative ideer.
Franceschini var en dyktig musikkpedagog. Hans mest kjente elever er Giacomo Antonio Perti og Domenico Gabrielli.
Carl Schuhmann

Bryting

Schuhmann stilte i brytekonkurransen til tross for at han var mye lettere og mindre enn sine konkurrenter. I første omgang møtte han irske Launceston Elliot som hadde blitt olympisk mester i vektløfting. Schuhmann beseiret ham lett. Han gikk videre fra semifinalen uten å måtte møte noen motstander. I finalen møtte han Georgios Tsitas fra Hellas. Etter at kampen hadde vart i 40 minutter ble kampen utsatt til dagen etter på grunn av mørket. På morgenen dagen etter vant Schuhmann kampen raskt og var dermed den første olympiske mester i bryting i moderne tid.
Oskar Grippenberg

Bakgrunn

Oskar Grippenberg var sønn av de finlandssvenske Uddo Sten Casimir Gripenberg og Maria Wilhelmina Elisabeth Ladau. Faren var adelsmenn i Det russiske rike.

Militær karriere

Oskar Grippenberg ble i 1855 offiser ved et russisk regiment. Han deltok i felttoget i Polen 1863-64 samt med anerkjent tapperhet i felttoget mot Bukhara 1866-68. Å 1877 ble han som oberst utnevnt til kommandør for andre gardesskarpskyttebataljon og til keiser Aleksander IIs vingadjutant. Han ble under den russisk-tyrkiske krig 1877-1878 sendt til krigsskueplassen i Det osmanske rike og utmerket seg i flere slag for tapperhet. Som sjef for den moskovittiske garde slo han tilbake etter harde kamper tyrkerne ved Arabakonak den 30. november 1877, hvorved russerne kunne beholde og forsere veiene til Østrumelia fra Orhanie og Etropole. 
Grippenberg vant stort anseende som militær, ble 1888 brigadekommendør, 1897 sjef for en gardeinfanteridiviskon og 1900 for sjette armékorps, 1901 general ved infanteriet og 1902 kommandant for troppene i Vilna militærdistrikt. 
På høsten 1904 ble han øverstkommanderende for andrw mandsjuriske armé i den russisk-japanske krig. Med denne brøt han 25. januar 1905 den stillstand i krigsoperasjonene som hadde rådet i Mandsjuria etter slaget ved Liaoyang i oktober 1904. Han foretok en framrykning mot japanernes venstre fløy for å hindre at Nogi Maresukes fremrykkende styrker fra Port Arthur skulle forene seg med hovedhæren, men ble ikke tilstrekkelig støttet av øverstkommanderende Aleksej Kuropatkin, og ble slått tilbake ved Sandepu den 28. januar med tap av 10.000 mann. I sinne søkte han om tilbakekallelse, vendte straks etter tilbake Russland.
Den 16. januar 1906 lot han seg dimittere fra det militære.
Sløv kube

En sløv kube er et arkimedisk legeme med 32 trekantede og 6 kvadratiske sideflater, 24 hjørner og 60 kanter.
Libyas sentralbank

Historie

Libya fikk sin uavhengighet fra Italia 24. desember 1951. FN etablerte i 1951 Libyan Currency Committee, for å opprettholde verdien av det libyske pundet som ble innført samme år, samt å innføre denne som felles valuta i alle Libyas fire provinser. Libyan Currency Committee hadde imidlertid ikke alle de oppgavene en sentralbank normalt har; den hadde ikke ansvar for pengemengden og utlån, og hadde ikke ansvar for overvåkning av banknæringen.  
Libyas sentralbank var i drift fra 1. april 1956, og erstattet da Libyan Currency Committee.

Sentralbanksjef

Pr august 2018 er Saddek Omar Ali Elkaber sentralbanksjef. Han ble utnevnt til sentralbanksjef i desember 2011.
Visesentralbanksjef er Ali M. Elherbi.
Actias artemis

Utseende

En ganske stor (vingespenn ca. 100 mm), blekgrønn spinner. Forvingenes fremkant og den fremste delen av brystet (kragen) er brunrøde. Hver vinge har en liten øyeflekk. Bakvingene er trukket ut til en forholdsvis kort og bred, utoverbøyd stjert. Larven er grønn, med kjegleformede utvekster som har en kvast av stive hår i spissen.

Levevis

Larvene lever på vier (Salix), bjørk (Betula) og valnøtt (Juglans). Som hos andre påfuglspinnere har de voksne sommerfuglene reduserte munndeler, de tar ikke næring til seg og lever bare noen få dager. Hunnen sender ut feromoner som gjøre at de aktive hannene med sine fjærformede antenner kan finne den på lang avstand.
Daimon

Daimon (gresk: δαίμων; «gudelignende kraft, skjebne, gud»)  er en guddom, ånd eller et særskilt vesen som viser sin kraft i naturen. Begrepet har hatt litt forskjellig betydning, men er i dag særlig brukt om naturguddommer eller naturdemoner i gresk mytologi, som for eksempel nymfer, satyrer, siléner, Priapus, Pan, musene og kentaurer. Ordet daímōn har også gitt navn til det jødisk-kristne demon-begrepet.

Skiftende betydning

Det greske ordet δαίμων eller daímōn betyr «gud» eller «ånd» og ble skrevet daemon/dæmon på latin. 
Opprinnelig brukte grekerne deriblant dikteren Homer og skaldene, ordet daímōn om enhver guddom. Da de etter hvert ble kjent med østlige folkeslag og deres gudelære, ble imidlertid daímōn først og fremst en betegnelse på en mellomform mellom mennesket og de egentlige gudene, altså et lavere gudevesen. Seinere, det vil si etter Platon, ble daímōn både i litteraturen og i folketroen et uttrykk for et dobbeltvesen, eller en beskyttende ånd som alle mennesker hadde. Daímōnene kunne også betraktes som en vandrende ånd, som tok bolig i mennesket og utgjorde dets sjel. Enkelte rasjonaliserende senstoikere omdefinerte daímōn fra å være en selvstendig åndeskikkelse, til å bli det guddommelige og fornuftige i mennesket. Sokrates' daimónion åpenbarte seg som en stemme som advarte ham mot det han ikke burde gjøre. 
I klassisk litteratur kan demon betegne både en «god demon» og en «ulykkesdemon». I kristendommen ble begrepet derimot bare brukt om hedenske guder og andre onde åndsmakter, og ordet kom dermed til å få et utelukkende negativt innhold. Demon betyr derfor på norsk i dag først og fremst «ond ånd». 
Lavere guddommer og ånder, som likner på grekernes demoner, har for øvrig forekommet med skiftende betydning i all folketro.
Guy Sajer

Liv og virke

Hans far var fransk og hans mor var tysk, og «Sajer» er hans mors opprinnelige etternavn. Sajer vokste opp i Wissembourg i Alsace og hevder han ble vervet til den tyske hæren (Wehrmacht) som 16-åring under den andre verdenskrig. Han ble senere innrullert i elitedivisjonen Großdeutschland og kjempet i denne til krigens slutt. Etter krigen skrev han ned sine krigserfaringer og utga disse i boken Den glemte soldat – en dagbok fra østfonten. Det har blitt stilt spørsmålstegn ved nøyaktigheten av skildringene i, blant annet på grunn av mindre feil knyttet til beskrivelser hvordan den tyske hær var organisert, uniformsdetaljer og lignende. Men hovedinnholdet er blitt bekreftet av historikere og andre soldater som deltok i kampene som beskrives i boken. Boken er blant annet anbefalt som av det amerikanske forsvaret som en av flere bøker som bør leses for å få innblikk i krigens psykologiske effekt på soldater.
Den nederlandske filmregissøren Paul Verhoeven har diskutert med Sajer muligheten for filmatisering av Den glemte soldat.